Vancouver Canucks

Vancouver Canucks on kanadalainen ammattilaistason jääkiekkoseura, jonka kotikaupunki on Vancouver Brittiläisen Kolumbian provinssissa. Seura kuuluu NHL-liigan Läntisen konferenssin Tyynenmeren divisioonaan.

Seura perustettiin vuonna 1945 ja se liittyi NHL:ään kaudeksi 1970–1971. Joukkue ei ole kertaakaan voittanut Stanley Cupia, mutta se on pelannut finaaleissa vuosina 1982, 1994 sekä 2011 voitettuaan oman konferenssinsa ja siinä samalla voittajalle kuuluvan Clarence S. Campbell Bowlin. Lisäksi se on voittanut oman divisioonansa vuosina 1975, 1992, 1993, 2004, 2007, 2009, 2010, 2011, 2012 sekä 2013. Canucks voitti kaudella 2010–2011 ensimmäistä kertaa historiassaan Presidents’ Trophyn eli NHL:n runkosarjan. Joukkue kuitenkin hävisi Stanley Cupin Boston Bruinsille ratkaisevassa seitsemännessä ottelussa. Kaudella 2011–2012 Canucks voitti jälleen runkosarjan sekä President's Trophyn toisen kerran peräkkäin, mutta putosi jo ensimmäisellä kierroksella pudotuspeleistä hävittyään Stanley Cupin voittaneelle Los Angeles Kingsille otteluvoitoin 1–4.

Seura on jäädyttänyt neljä pelinumeroa, Stan Smylin (#12), Trevor Lindenin (#16) Pavel Buren (#10) ja Markus Näslundin (#19). Viime vuosien suurimmat tähdet ovat olleet identtiset kaksoset Henrik ja Daniel Sedin. Seuraa on edustanut muun muassa Sami Salo.

Canucksin kotihalli on Rogers Arena, jota käytettiin myös vuoden 2010 talviolympialaisissa.

Logot

Joukkue kaudella 2023–2024

Joukkueenjohto 
 Päävalmentaja: Rick Tocchet 
 Apuvalmentaja: Adam Foote 
 Apuvalmentaja: Jason King 
 Apuvalmentaja: Mike Yeo 
 Maalivahtivalmentaja: Ian Clark 
 Videovalmentaja: Dylan Crawford 
 Apuvideovalmentaja: Greg Houde 
 Fysiikkavalmentaja: Mark Cesari 
 Kehitysvalmentaja: Sergei Gontšar 
 Kehitysvalmentaja: Mike Komisarek 
 Kehitysvalmentaja: Mikael Samuelsson 
 Kehitysvalmentaja: Daniel Sedin 
 Kehitysvalmentaja: Henrik Sedin 
 Huoltopäällikkö: Pat O'Neill 
 Presidentti: Jim Rutherford 
 Varapuheenjohtaja: Stan Smyl 
 Toimitusjohtaja: Patrik Allvin 
 Apulaistoimitusjohtaja: Émilie Castonguay 
 Apulaistoimitusjohtaja: Derek Clancey 
 Apulaistoimitusjohtaja: Cammi Granato 
 Toimitusjohtajan erityisavustaja: Ryan Johnson 
 Henkilöstöjohtaja: Scott Young 
 Pelaajakehitysjohtaja: Chris Higgins 
 Fysiikkavalmennuksenjohtaja: Bryan Marshall 
 Ammattilaisten kyjenetsinnän johtaja: Brett Henning 
 Amatöörien kyjenetsinnän johtaja: Todd Harvey

Jäädytetyt ja käytöstä poistetut numerot 
 10 Pavel Bure
 11 Wayne Maki (numero poissa käytöstä – ainoastaan Chris Oddleifson ja Mark Messier ovat käyttäneet numeroa sitten vuoden 1974, jolloin Wayne Maki kuoli)
 12 Stan Smyl
 16 Trevor Linden
 19 Markus Näslund
 22 Daniel Sedin
 28 Luc Bourdon (numero poissa käytöstä)
 33 Henrik Sedin
 37 Rick Rypien (numero poissa käytöstä)
 99 Wayne Gretzky (numero jäädytetty koko liigassa)

Ennätykset 

Eniten kausia: Trevor Linden, 16
Eniten otteluita: Henrik Sedin, 1208 (2000–2017)
Eniten pisteitä: Henrik Sedin, 996 (2000–2017)
Eniten maaleja: Daniel Sedin, 365 (2000–2017)
Eniten syöttöjä: Henrik Sedin,  765 (2000–2017)
Eniten jäähyminuutteja: Gino Odjick, 2127 (1990–1998)

Yhden kauden ennätykset 

Eniten maaleja kaudessa: Pavel Bure, 60 (1992–1993 & 1993–1994)
Eniten syöttöjä kaudessa: Henrik Sedin, 83 (2009–2010)
Eniten pisteitä kaudessa: Henrik Sedin, 112 (2009–2010)
Eniten jäähyjä kaudessa: Donald Brashear, 372 (1997–1998)
Eniten nollapelejä kaudessa: Roberto Luongo, 9 (2008–2009)
Eniten pisteitä kaudessa tulokkaana: Ivan Hlinka, 60 (1981–1982) & Pavel Bure, 60 (1991–1992)
Eniten pisteitä kaudessa puolustajana: Doug Lidster, 63 (1986–1987)

Lähteet

Aiheesta muualla
 Joukkueen kotisivut
 suomalaiset Vancouver Canucks pelaajat, nhlfinns.com

Seulonnan keskeiset artikkelit